[image: ]
LĒMUMS
Ādažos, Ādažu novadā

2026. gada 27. augustā								Nr. 332

Par nepabeigtās būvniecības objekta izslēgšanu no grāmatvedības uzskaites

Pamatojoties uz Ādažu novada pašvaldības 30.09.2025. rīkojumu Nr. ĀNP/1-6-1/25/89 “Par 2025. gada inventarizāciju un inventarizācijas komisijām” pašvaldībā tika izvērtēti grāmatvedības uzskaitē esoši nepabeigtās būvniecības objekti, un tika konstatēts, ka būvprojekts „Kalngales notekūdeņu attīrīšanas iekārtu pārbūve” (Nr. PL-08758) 24 200.00 euro vērtībā ir izslēdzams no grāmatvedības uzskaites un izmaksas norakstāmas izdevumos.
Pašvaldības aģentūra “Carnikavas komunālserviss” (turpmāk - Aģentūra) un SIA “AK Progress” 14.06.2022. noslēdza līgumu ar Nr. 02-20.1/22/45 par būvprojekta izstrādi Kalngales notekūdeņu attīrīšanas iekārtu (turpmāk – NAI) pārbūvei, par 24 200.00 euro (bez PVN).
[bookmark: _Hlk146101958]Pamatojoties uz domes 22.07.2022. lēmumu Nr. 320 “Par Carnikavas pagasta ūdenssaimniecības nodošanu SIA “Ādažu ūdens”” Aģentūra 2024. gada 13. novembrī nodeva pašvaldības bilancē Kalngales NAI pārbūves būvprojekta uzkrātās izmaksas.
2026. gada 14. jūlijā tika saņemts SIA “Ādažu ūdens” atzinums, ka Kalngales NAI pārbūves būvprojekts ir zaudējis savu aktualitāti, un netiks īstenots. Atbilstoši Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 168.2. apakšpunktam, būvvaldē akceptēta būvprojekta derīguma termiņš ir divi gadi, ja tas netiek pagarināts. No būvprojekta apstiprināšanas ir pagājuši vairāk nekā divi gadi.
Pašvaldības domes 14.06.2023. saistošo noteikumu Nr. 18/2023 “Ādažu novada pašvaldības nolikums” 6.5. apakšpunktā noteikts, ka domes Finanšu komiteja sniedz atzinumu par pašvaldības nepabeigtās būvniecības objektu norakstīšanu ar atlikušo vērtību virs 5 000 euro.
Pamatojoties uz Pašvaldību likuma 10. panta pirmās daļas 21.punktu, Ministru kabineta 13.02.2018. noteikumu Nr. 87 „Grāmatvedības uzskaites kārtība budžeta iestādēs” 116.6. un 155.1. punktu, pašvaldības 29.11.2022. noteikumu Nr. ĀNP/1-5-1/22/44 “Grāmatvedības organizācijas un uzskaites kārtība Ādažu novada pašvaldībā” 25.34.2. un 25.35. punktu, kā arī domes Finanšu komitejas 19.08.2026. atzinumu, Ādažu novada pašvaldības dome
NOLEMJ:
1. Izslēgt no Ādažu novada pašvaldības grāmatvedības uzskaites nepabeigtās būvniecības objektu „ Kalngales notekūdeņu attīrīšanas iekārtu pārbūve” (Nr. PL-08758) 24 200.00 euro vērtībā.
2. Centrālās pārvaldes Grāmatvedības nodaļai norakstīt izdevumos 1. punktā minētās izmaksas.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētājs							G. Miglāns

